ddrg/super_eurlex huggingface dataset:
Komisjoni otsus,

10. juuli 1996,

mis käsitleb erandeid nõukogu direktiivi 91/439/EMÜ III lisa sätetest

(EMPs kohaldatav tekst)

(96/427/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 29. juuli 1991. aasta direktiivi 91/439/EMÜ juhilubade kohta, [1] eriti selle artiklit 7,

ning arvestades et:

artikli 7 lõikes 3 sätestatakse, et liikmesriigid võivad komisjoni nõusoleku korral teha III lisa sätetest erandeid mootorsõidukite juhtimiseks nõutavatest füüsilise ja vaimse tervise miinimumnõuetest;

need erandid peavad vastama meditsiini arengule ja III lisas sätestatud põhimõtetele;

III lisa punktis 6.3 sätestatakse, et juhiloa väljastamise või uuendamise taotlejate nägemisteravus (vajaduse korral korrektiivklaasidega) peab olema vähemalt 0,8 paremas seisundis oleva silmaga ja vähemalt 0,5 halvemas seisundis oleva silmaga;

kui väärtuste 0,8 ja 0,5 saavutamiseks kasutatakse korrektiivklaase, peab kummagi silma korrigeerimata nägemisteravus olema vähemalt 0,05 või tuleb minimaalne nägemisteravus (0,8 ja 0,5) saavutada kas korrektiivklaaside abil, mille optiline tugevus ei ületa pluss või miinus nelja dioptriat, või kontaktklaaside abil (korrigeerimata nägemisteravus = 0,05) ning korrigeerimine peab olema hästi talutav.

Punktis 6.3 sätestatakse ka, et juhiluba ei väljastata ega uuendata normaalse binokulaarse vaateväljata või diploopia all kannatavatele juhiloa taotlejatele.

Vastavalt III lisa punktile 6.3 on 2. grupi juhtidele lubatud prillide maksimumtugevus pluss või miinus 4 dioptriat, eelkõige seepärast, et tugevamad prillid põhjustaksid moonutusi vaateväljas; kaasaegseid meetodeid ja materjale kasutades on nüüd aga võimalik valmistada prille tugevusega kuni pluss või miinus 8 dioptriat, mille puhul kõnealune moonutus puudub;

seepärast leiab komisjon pärast mitme liikmesriigi taotlust, et meditsiini areng õigustab erandi tegemist direktiivi III lisa punktist 6.3 prillide tugevuse puhul 2. grupi juhtide jaoks,

ON VASTU VÕTNUD KÄESOLEVA OTSUSE:

Artikkel 1

Liikmesriigid võivad pluss või miinus 4 dioptria asemel lubada tugevust kuni pluss või miinus 8 dioptriat, kui minimaalne nägemisteravus 0,8 ja 0,5 saavutatakse prillide abil.

Artikkel 2

Käesolev otsus on adresseeritud liikmesriikidele.

Artikkel 3

Käesolev otsus jõustub kolm päeva pärast selle avaldamist Euroopa Ühenduste Teatajas.

Brüssel, 10. juuli 1996

Komisjoni nimel

komisjoni liige

Neil Kinnock

[1] EÜT L 237, 24.8.1991, lk 1.

--------------------------------------------------
Euroopa Liidu Teataja L 173 , 11/07/1996 Lk 0001 - 0053



Nõukogu otsus, 28 mai 1996, tekstiilitoodetega kauplemise halduskokkuleppe sõlmimise kohta Euroopa Ühenduse ja teatavate Maailma Kaubandusorganisatsiooni liikmete vahel (96/415/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koostoimes artikli 228 lõike 2 esimese lausega, võttes arvesse komisjoni ettepanekut ning arvestades, et: komisjon on kooskõlastatud protokollide ja nootide vahetuse teel pidanud läbirääkimisi teatavate Maailma Kaubandusorganisatsiooni liikmetega tekstiilitoodetega kauplemise halduskokkuleppe üle, kusjuures "halduskokkulepe" WTO asutamislepingu artikli 2 lõikes 17 määratletud tähenduses esitab asjakohaseid sätteid varasematest kahepoolsetest lepingutest, millega on hõlmatud kauplemine tekstiilitoodetega tekstiilikaubanduse kokkuleppe (MFA) alusel; tekstiilitoodetega kauplemise halduskokkulepe tuleks heaks kiita, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks tekstiilitoodetega kauplemise kokkuleppe Euroopa Ühenduse ja käesoleva otsuse lisas loetletud kolmandate riikide vahel. Tekstiilitoodetega kauplemise halduskokkuleppe tekst on lisatud käesolevale otsusele. Artikkel 2 Nõukogu eesistuja on volitatud määrama pädeva(d) isiku(d) artiklis 1 osutatud ühenduse suhtes siduva halduskokkuleppe allkirjastamiseks. Brüssel, 28. mai 1996 Nõukogu nimel eesistuja R. Serri -------------------------------------------------- LISA Riikide loetelu Argentina Bangladesh Hongkong India Indoneesia Aomen Malaisia Pakistan Peruu Filipiinid Singapur Lõuna-Korea Sri Lanka Tai --------------------------------------------------
Euroopa Liidu Teataja L 145 , 19/06/1996 Lk 0016 - 0016



Nõukogu otsus, 11. juuni 1996, Euroopa Majandusühenduse ja Andorra Vürstiriigi vahelise kirjade vahetuse teel sõlmitud kokkuleppe artikli 8 rakendamise kohta (96/366/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: Euroopa Majandusühenduse ja Andorra Vürstiriigi vahelise kirjade vahetuse teel sõlmitud ja Luxembourgis 28. juunil 1990. aastal allkirjastatud kokkuleppe [1] artikli 8 lõike 1 punktis a sätestatakse, et Andorra Vürstiriik lubab ühendusel, kes tegutseb Andorra Vürstiriigi nimel ja heaks, suunata vabasse ringlusse kolmandatest riikidest Andorra Vürstiriiki saadetud kaupu viie aasta jooksul ja kauem, kui ei ole võimalik saavutada mingit kokkulepet vastavalt lõike 1 punktile b; artikli 8 lõike 1 punktis b sätestatakse, et kõnealuse tähtaja lõpul võib Andorra Vürstiriik kasutada artikli 20 kohast õigust suunata oma kaubad vabasse ringlusse pärast lepinguosaliste nõusoleku saamist; Andorra Vürstiriik on taotlenud niisugust vabasse ringlusse suunamise õigust; 30. oktoobri 1995. aasta seisukohavõtus nõustub nõukogu põhimõtteliselt Andorra Vürstiriigi taotlusega kõnealust õigust kasutada; nõukogu peab esitama ühenduse ametliku seisukoha lepinguosalisena; kõnealuse õiguse kasutamise ettevalmistamiseks tuleks võimaldada teatav ajavahemik, ON VASTU VÕTNUD JÄRGMISE OTSUSE: Ainus artikkel Alates 1. juulist 1996 lõpetab ühendus, tegutsedes Andorra Vürstiriigi nimel ja heaks, kolmandate riikide poolt Andorra Vürstiriiki saadetud kaupade vabasse ringlusse suunamise. Luxembourg, 11. juuni 1996 Nõukogu nimel eesistuja W. Veltroni [1] EÜT L 374, 31.12.1990, lk 16. --------------------------------------------------
Euroopa Liidu Teataja C 074 , 14/03/1996 Lk 0003 - 0003



Nõukogu peasekretäri otsus, 27. veebruar 1996, mis käsitleb tasusid seoses üldsuse juurdepääsuga nõukogu dokumentidele (96/C 74/02) EUROOPA LIIDU NÕUKOGU PEASEKRETÄR, võttes arvesse üldsuse juurdepääsu nõukogu dokumentidele käsitlevat nõukogu 20. detsembri 1993. aasta otsust 93/731/EMÜ, eriti selle artikli 3 lõiget 1 ning arvestades, et: taotlejatel on õigus juurdepääsuks nõukogu dokumendile, et tutvuda sellega kohapeal või lasta omal kulul saata selle koopia; halduskulude katmiseks tuleks kehtestada tasu üldsuse nõukogu dokumentidele juurdepääsuga seoses taotletavate dokumendikoopiate eest, ON VASTU VÕTNUD JÄRGMISE OTSUSE: Artikkel 1 Üldsuse juurdepääsu nõukogu dokumentidele käsitleva nõukogu 20. detsembri 1993. aasta otsuse kohaldamisel võtab nõukogu peasekretariaat enam kui 30 lehekülje pikkuste paberkandjal dokumentide koopiate eest tasu 10 eküüd, millele lisandub 0,036 eküüd iga paberilehe eest. Muul infokandjal esitatava teabe eest nõutav tasu määratakse kindlaks igal üksikjuhtumil eraldi, kuid see ei tohi ületada mõistlikku summat. Artikkel 2 Käesolev otsus jõustub ühe kuu möödumisel selle Euroopa Ühenduste Teatajas avaldamise päevast. Seda kohaldatakse üksnes üldsuse nõukogu dokumentidele juurdepääsuga seotud taotluste suhtes, mis on saadud pärast kõnealust kuupäeva. Brüssel, 27. veebruar 1996 Euroopa Liidu Nõukogupeasekretär Jürgen Trumpf --------------------------------------------------
Euroopa Liidu Teataja L 271 , 24/10/1996 Lk 0031 - 0037



Nõukogu otsus, 16. september 1996, mis käsitleb teatavate kolmandate riikidega vastavalt GATTi artikli XXIV lõikele 6 peetud läbirääkimiste tulemustega seotud järeldusi ja muid seonduvaid küsimusi (Argentina) (96/611/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega, võttes arvesse komisjoni ettepanekut, ning arvestades, et: ühendus on alustanud üldise tolli- ja kaubanduskokkuleppe (GATT) artikli XXIV lõike 6 alusel läbirääkimisi; nende läbirääkimiste tulemusel on sõlmitud kokkulepe Argentinaga; kokkuleppes ettenähtud tollimaksude järkjärgulist alandamist tuleks täpsustada; ühendus on alustanud Argentinaga arutelu ühenduse impordikorra üle teravilja suhtes; kirjade vahetuse teel sõlmitud kokkulepe hõlmab selle arutelu tulemust; kõnealuste kokkulepete heakskiitmine on kooskõlas ühenduse huvidega, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks järgmised kokkulepped: - kokkulepe Euroopa Ühenduse ja Argentina Vabariigi vaheliste läbirääkimiste lõpetamisest XXIV artikli lõike 6 alusel (I lisa), - Euroopa Ühenduse ja Argentina Vabariigi vaheline kirjavahetus teravilja kohta (II lisa). Esimeses lõigus nimetatud kokkulepped on lisatud käesolevale otsusele. Artikkel 2 Kokkuleppes ettenähtud tollimaksude järkjärguline alandamine on sätestatud III lisas. Artikkel 3 Nõukogu eesistujal on õigus määrata isik, kes on volitatud ühenduse suhtes siduvatele kokkulepetele alla kirjutama. [1] Brüssel, 16. september 1996 Nõukogu nimel eesistuja I. Yates [1] Nõukogu peasekretariaat avaldab kokkulepete jõustumise kuupäeva Euroopa Ühenduste Teatajas. --------------------------------------------------
KOMISJONI OTSUS,

9. aprill 1996,

toimeainena profaani sisaldavate taimekaitsevahendite lubade tühistamise kohta

(EMPs kohaldatav tekst)

(96/586/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse komisjoni 11. detsembri 1992. aasta määrust (EMÜ) nr 3600/92, millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad,1 viimati muudetud määrusega (EÜ) nr 491/95,2 eriti selle artikli 6 lõiget 5,

ning arvestades, et:

komisjoni 27. aprilli 1994. aasta määruses (EÜ) nr 933/94,3 muudetud määrusega (EÜ) nr 491/95, on sätestatud taimekaitsevahendite toimeained ja määratakse referentliikmesriigid komisjoni määruse (EMÜ) nr 3600/92 rakendamiseks;

profaam oli üks nõukogu direktiivi 91/414/EMÜ4 artikli 8 lõikega 2 ettenähtud tööprogrammi esimese etapiga hõlmatud üheksakümnest toimeainest;

kõnealuse aine puhul on referentliikmesriik teatanud komisjonile, et asjaomane teavitaja on ametlikult teatanud, et ta ei esita määruse (EMÜ) nr 3600/92 artikli 6 lõike 1 kohaselt teavet, mis on nõutav toimeaine kandmiseks direktiivi 91/414/EMÜ I lisasse;

ükski liikmesriik ei ole määruse artikli 6 lõike 4 kohaselt teatanud komisjonile oma soovist tagada kõnealuse toimeaine kandmine direktiivi 91/414/EMÜ I lisasse;

seepärast tuleb arvesse võtta, et kõnealuse toimeaine ümberhindamiseks nõutavaid andmeid tööprogrammi raames ei esitata ning seepärast ei ole selle aine hindamine kõnealuse tööprogrammi raames võimalik; järelikult tuleks teha otsus kõnealust toimeainet sisaldavate taimekaitsevahendite olemasolevate lubade tühistamise kohta;

käesoleva otsusega ei ole välistatud profaami hilisem hindamine direktiivi 91/414/EMÜ artikliga 6 ettenähtud uute toimeainetega seotud menetluse raames;

käesoleva otsusega ettenähtud meetmed on kooskõlas alalise taimetervise komitee arvamusega,

ON VASTU VÕTNUD KÄESOLEVA OTSUSE:

Artikkel 1

Liikmesriigid tagavad, et:

1) profaami sisaldavate taimekaitsevahendite load tühistatakse 12 kuu jooksul alates käesoleva otsuse vastuvõtmise kuupäevast;

2) alates käesoleva otsuse vastuvõtmise kuupäevast ei anta profaami sisaldavate taimekaitsevahendite jaoks lubasid ja neid ei pikendata direktiivi 91/414/EMÜ artikli 8 lõikega 2 ettenähtud erandi alusel.

Artikkel 2

Käesolev otsus on adresseeritud liikmesriikidele.

Brüssel, 9. aprill 1996

Komisjoni nimel

komisjoni liige

Franz FISCHLER

1 EÜT L 366, 15.12.1992, lk 10.

2 EÜT L 49, 4.3.1995, lk 50.

3 EÜT L 107, 28.4.1994, lk 8.

4 EÜT L 230, 19.8.1991, lk 1.
Euroopa Liidu Teataja L 342 , 31/12/1996 Lk 0005 - 0005



Nõukogu otsus, 16. detsember 1996, ebaseaduslikku sisserännet, uuesti riiki lubamist, kolmandate riikide kodanike ebaseaduslikku töötamist liikmesriikides ning väljasaatmisotsuste täideviimise osas tehtavat koostööd puudutavate nõukogu dokumentide rakendamise kontrollimise kohta (96/749/JSK) EUROOPA LIIDU NÕUKOGU, võttes arvesse Euroopa Liidu lepingut, eriti selle artikli K.3 lõike 2 punkti a, võttes arvesse nõukogu poolt 30. novembril 1993 Brüsselis vastu võetud eelistatud tööprogrammi, mis nõuab eelkõige iga-aastase aruande koostamist saavutuste kohta justiits- ja siseküsimustes, ning nõukogu 14. oktoobri 1996. aasta resolutsiooni, millega sätestatakse koostöö eelisvaldkonnad justiits- ja siseküsimustes ajavahemikuks 1. juulist 1996 kuni 30. juunini 1998, [1] ning arvestades, et: EL lepingu artikli K.1 lõike 3 punkt c kinnitab, et liikmesriigid käsitlevad võitlust kolmandate riikide kodanike liikmesriikide territooriumile ebaseadusliku sisserände, seal elamise ja töötamise vastu ühist huvi pakkuva küsimusena; selles valdkonnas vastu võetud õigusaktide liikmesriikides rakendamise järelevalve näitab nõukogu töö tegelikku mõju selles valdkonnas ja annab kasulikke õppetunde tema edasiseks tööks, ON VASTU VÕTNUD KÄESOLEVA OTSUSE: Artikkel 1 Küsimustiku koostamine Eesistujariik saadab igal aastal liikmesriikidele küsimustiku, mille eesmärk on näidata, kuidas nad on ellu viinud nõukogu poolt vastu võetud õigusakte, mis puudutavad ebaseaduslikku sisserännet, tagasivõtmist, kolmandate riikide kodanike ebaseaduslikku töötamist ning väljasaatmisotsuste täitmise alal tehtavat koostööd. Artikkel 2 Küsimustiku sisu Küsimustik käsitleb järgmist: - liikmesriikides artiklis 1 nimetatud õigusaktidega hõlmatud valdkondades eelmise aasta jooksul vastu võetud sätted, - kõik selliste sätete rakendamisel tekkinud raskused, - esimeses taandes nimetatud valdkondade sätete vastuvõtmise tõenäosus lähitulevikus, - nimetatud õigusaktide ja sätete tegelik rakendamine. Artikkel 3 Vastuste hindamine Nõukogu peasekretariaat koostab liikmesriikidelt saadud vastuste põhjal aruande, mis esitatakse nõukogule. Artikkel 4 Esmakordne rakendamine Esimene küsimustik, mis käsitleb ajavahemikku alates Euroopa Liidu lepingu jõustumisest, saadetakse liikmesriikidele hiljemalt 30. juuniks 1997. Brüssel, 16. detsember 1996 Nõukogu nimel eesistuja M. D. Higgins [1] EÜT C 319, 26.10.1996, lk 1. --------------------------------------------------
Euroopa Liidu Teataja L 324 , 13/12/1996 Lk 0001 - 0001



Nõukogu otsus, 22. november 1996, looduslikku kautšukit käsitleva 1995. aasta rahvusvahelise kokkuleppe ajutise kohaldamise kohta ühenduse poolt (96/704/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse komisjoni ettepanekut, ning arvestades, et: vastavalt nõukogu 22. detsembri 1995. aasta otsusele allkirjastasid ühendus ja 14 liikmesriiki [1] 1995. aasta detsembris looduslikku kautšukit käsitleva 1995. aasta rahvusvahelise kokkuleppe, mis on läbi räägitud Ühinenud Rahvaste Organisatsiooni kaubandus- ja arengukonverentsi kaheksandal istungjärgul vastuvõetud resolutsiooni nr 93 (IV) raames ("uute partnerlussuhete arendamine: Cartagena kohustused" ning asjakohased eesmärgid lõppdokumendis "Cartagena vaim"); kokkuleppe ajutiseks jõustumiseks on tarvis, et ühendus ja tema liikmesriigid selle ratifitseeriksid, vastu võtaksid, kinnitaksid või ajutiselt kohaldaksid, täites eeldatavalt terves ulatuses kokkuleppe kohaselt oma finantskohustusi; kuna looduslikku kautšukit käsitleva 1987. aasta rahvusvahelise kokkuleppe kehtivus lõppes 28. detsembril 1995, peaks uus kokkulepe jõustuma esimesel võimalusel, et ära hoida nende kahe kokkuleppe sekkumissüsteemide töösse jäävat mistahes lünka; uue kokkuleppega taotletavad eesmärgid jäävad ühise kaubanduspoliitika raamesse; selle kokkuleppe rakendamiseks on kavandatud järgmised rahastamisallikad: - osalisriikide maksed halduseelarvesse, - osalisriikide maksed puhvervarusse; kõnealuse kokkuleppe kohaldamine hõlmab liikmesriikide osamakse; ühenduse liikmesriigid on teatanud oma kavatsusest toetada nimetatud kokkuleppe ajutist kohaldamist, mis on deponeeritud Ühinenud Rahvaste Organisatsiooni peasekretäri juures; seetõttu on asjakohane, et ühendus teeks võimalikult kiiresti teatavaks oma kavatsuse kokkulepet ajutiselt kohaldada, ON VASTU VÕTNUD JÄRGMISE OTSUSE: Artikkel 1 Käesolevaga teeb ühendus Ühinenud Rahvaste Organisatsiooni peasekretärile teatavaks oma kavatsuse hakata ajutiselt kohaldama viimase juurde deponeeritud looduslikku kautšukit käsitlevat 1995. aasta rahvusvahelist kokkulepet vastavalt kokkuleppe sätetele. Kokkuleppe tekst lisatakse käesolevale otsusele. Artikkel 2 Nõukogu eesistuja on volitatud määrama pädeva isiku, kes teeb ühenduse nimel teatavaks artiklis 1 osutatu. Brüssel, 22. november 1996 Nõukogu nimel eesistuja S. Barrett [1] Portugal ei allkirjastanud kokkulepet. Seetõttu peab ta kokkuleppes osalemiseks ühinema sellega pärast jõustumist. --------------------------------------------------
Euroopa Liidu Teataja L 017 , 21/01/1997 Lk 0034 - 0037



Komisjoni otsus, 18. detsember 1996, millega kehtestatakse terviseohutuse nõuded ja veterinaarsertifikaat kodulinnulihast, tehistingimustes peetavate ulukite lihast, looduslike ulukite lihast ja küülikulihast saadud lihatoodete importimiseks kolmandatest riikidest (EMPs kohaldatav tekst) (97/41/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. detsembri 1992. aasta direktiivi 92/118/EMÜ, milles sätestatakse selliste toodete ühendusesisest kaubandust ja ühendusse importimist reguleerivad loomade ja inimeste terviseohutuse nõuded, mille suhtes ei kohaldata direktiivi 89/662/EMÜ A lisa I peatükis ja nakkusetekitajate puhul direktiivis 90/425/EMÜ osutatud ühenduse erieeskirjades sätestatud nõudeid, [1] viimati muudetud komisjoni otsusega 96/405/EÜ, [2] eriti selle artiklit 10, ning arvestades, et: kodulinnulihast, tehistingimustes peetavate ulukite lihast, looduslike ulukite lihast ja küülikulihast saadud lihatoodete ühendusse importimiseks tuleb kehtestada eritingimused; kõnealused tooted peavad vastama direktiivi 92/118/EMÜ II lisa 1. peatükis sätestatud nõuetele; tuleb kehtestada riikliku veterinaararsti allkirjastatava terviseohutuse sertifikaadi vorm, et tõendada toodete vastavust käesolevas otsuses sätestatud nõuetele; kui lisaks sellele on võimalik tunnustada samaväärseid tagatisi pakkuvaid nõudeid, võib kolmas riik esitada komisjonile kaalumiseks sellise tunnustuse saamise ettepaneku; käesoleva otsusega kehtestatud nõuded ja sertifikaat kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Käesolevas otsuses sätestatakse terviseohutuse nõuded kodulinnulihast, tehistingimustes peetavate ulukite lihast, looduslike ulukite lihast ja küülikulihast saadud lihatoodete importimiseks. Artikkel 2 Kodulinnulihast, tehistingimustes peetavate ulukite lihast, looduslike ulukite lihast ja küülikulihast saadud lihatoodete impordil kohaldatakse direktiivi 92/118/EMÜ II lisa 1. peatükis sätestatud nõudeid. Artikkel 3 1. Igale kodulinnulihast, tehistingimustes peetavate ulukite lihast, looduslike ulukite lihast ja küülikulihast saadud lihatoodete partiile lisatakse nummerdatud, täidetud, allkirjastatud, kuupäevastatud ja ühest lehest koosnev terviseohutuse sertifikaadi originaaleksemplar, mis vastab lisas esitatud näidisele. 2. Sertifikaat koostatakse vähemalt ühes selle liikmesriiki ametlikus keeles, mille kaudu tooted ühendusse imporditakse. Artikkel 4 Käesolevat otsust kohaldatakse alates 1. jaanuarist 1997. Artikkel 5 Käesolev otsus on adresseeritud liikmesriikidele. Brüssel, 18. detsember 1996 Komisjoni nimel komisjoni liige Franz Fischler [1] EÜT L 62, 15.3.1993, lk 49. [2] EÜT L 165, 4.7.1996, lk 40. -------------------------------------------------- LISA +++++ TIFF +++++ +++++ TIFF +++++ --------------------------------------------------
Euroopa Liidu Teataja L 042 , 13/02/1997 Lk 0016 - 0027



Komisjoni otsus, 24. jaanuar 1997, millega muudetakse otsust 95/343/EÜ, millega nähakse ette veterinaarsertifikaadi näidised kogumiskeskusse, standardimiskeskusse, kuumtöötlemisettevõttesse või töötlemisettevõttesse võetava inimtoiduks ettenähtud kuumtöödeldud piima, piimapõhiste toodete ja toorpiima impordiks kolmandatest riikidest (EMPs kohaldatav tekst) (97/115/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 16. juuni 1992. aasta direktiivi 92/46/EMÜ, millega sätestatakse toorpiima, kuumtöödeldud piima ja piimapõhiste toodete tootmise ja turuleviimise tervishoiueeskirjad, [1] viimati muudetud direktiiviga 96/23/EÜ, [2] ning arvestades, et: komisjoni otsusega 95/343/EÜ, [3] viimati muudetud otsusega 96/106/EÜ, [4] nähakse ette veterinaarsertifikaadi näidised kogumiskeskusse, standardimiskeskusse, kuumtöötlemisettevõttesse või töötlemisettevõttesse võetava inimtoiduks ettenähtud kuumtöödeldud piima, piimapõhiste toodete ja toorpiima impordiks kolmandatest riikidest; direktiivi 92/46/EMÜ artikli 13 lõike 1 esimese lõigu esimese taandega nähakse ette, et A lisa I peatüki nõuete täitmise tagamiseks tuleb tootmisettevõtete loomade puhul teostada korrapäraselt veterinaarkontrolle; otsust 95/343/EÜ tuleb vastavalt muuta; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 95/343/EÜ A, B, C ja D lisa tuleb asendada käesoleva otsuse A, B, C ja D lisaga. Artikkel 2 Käesolev otsus on adresseeritud liikmesriikidele. Brüssel, 24. jaanuar 1997 Komisjoni nimel komisjoni liige Franz Fischler [1] EÜT L 268, 14.9.1992, lk 1. [2] EÜT L 125, 23.5.1996, lk 10. [3] EÜT L 200, 24.8.1995, lk 52. [4] EÜT L 24, 31.1.1996, lk 34. -------------------------------------------------- A LISA +++++ TIFF +++++ +++++ TIFF +++++ -------------------------------------------------- B LISA +++++ TIFF +++++ +++++ TIFF +++++ +++++ TIFF +++++ -------------------------------------------------- C LISA +++++ TIFF +++++ +++++ TIFF +++++ +++++ TIFF +++++ -------------------------------------------------- D LISA +++++ TIFF +++++ +++++ TIFF +++++ +++++ TIFF +++++ --------------------------------------------------